b'\n_START_ARTICLE_\nJoost van den Vondel\n_START_PARAGRAPH_\nJoost van den Vondel (17. november 1587 i K\xc3\xb6ln \xe2\x80\x93 5 februar 1679) var en nederlandsk lyriker og dramatiker. Han blev f\xc3\xb8dt i K\xc3\xb6ln som s\xc3\xb8n af mennonitiske for\xc3\xa6ldre, der var flygtet fra Antwerpen p\xc3\xa5 grund af religi\xc3\xb8s forf\xc3\xb8lgelse; i 1596 bosatte familien sig i Amsterdam. Selvom hans skuespil formelt overholdt de klassiske aristoteliske krav til dramaer, udfoldede de en pragtfuldt barok retorik._NEWLINE_Ud over at v\xc3\xa6re forfatter, var han ogs\xc3\xa5 en ledende fortaler for religi\xc3\xb8s frihed i Nederlandene og konverterede til katolicismen i 1641. Det havde v\xc3\xa6ret forbudt \xc3\xa5bent at praktisere andet en calvinistisk protestantisme siden 1619, men Amsterdams bystyre holdt h\xc3\xa5nden over ham._NEWLINE_Han har f\xc3\xa5et den st\xc3\xb8rste park i Amsterdam opkaldt efter sig, Vondelpark.'